Zombiesjangerens far er død
ARTIKKELEN ER OVER TO ÅR GAMMEL – Han sovnet fredelig inn etter en kort, men aggressiv kamp mot lungekreft, sa hans manager Chris Roe i en pressemelding. Regissør, en forfatteren og skuespilleren Romero døde søndag. – Han etterlater seg en kjær familie, mange venner og en filmarv som har holdt seg, og som vil fortsette å tåle tidens tann, sa Roe. George A. Romero regnes for å være den som oppfant zombiesjangeren med sin debut «Night of the Living Dead» i 1968. Hvis en zombie biter et menneske, dør mennesket og kommer tilbake som en zombie. Zombien kan kun bli drept hvis den blir skutt i hodet. Les også: Zombiegudfaren ville se norsk filmZombiene til Romero var likevel mer enn bare kannibaler. De var metaforer for rasisme, klasseskiller, militarisme og konformitet. – George A. Romero var en pionér i filmfaget. Han endret egenhendig zombiesjangeren radikalt. Før hans «Night of the Living Dead» i 68, handlet zombiefilmer om voodoo og heksekunst. I Romeros hender ble sjangeren til krass og treffende samfunnskritikk - i tillegg til sitrende skrekk. Den arven lever i høyeste grad videre i dag - i alt fra «Shaun of the Dead» til «The WalkingDead», forteller VGs film- og TV-journalist Ingvill Dybfest Dahl. Les også: Spøkelsesbyen i «The Walking Dead» til salgs Hun mener mange som har kommet etter har mye å takke ham for. – Foruten å bokstavelig blåse nytt liv i den tilsynelatende døde zombiesjangeren og føde en hel franchise, inspirerte han en bråte skrekkmestere som John Carpenter og Robert Kirkman, sier Dybfest Dahl.I 1978 var han tilbake med «Dawn of the Dead». Andre kjente filmer er «Martin» (1976), «Knightriders» (1981), «Creepshow (1982), «Day of the Dead» (1985) og «Land of the Dead» (2005). Sett denne? Zombieturisme er millionbusiness (VG+) George A. Romero ble født 4. februar 1940 i New York. Han tok sin utdannelse ved Carnegie Mellon University i Pittsburgh i 1960. Byen ble etter hvert hans hjem, og mange av hans filmer er laget der. «Dawn of the Dead» ble filmet i Monroeville, like utenfor Pittsburgh, som har blitt et populært reisemål for hans tilhengere. (NTB/VG)
George A. Romero, mannen bak kultklassikeren «Night of the Living Dead», er død, 77 år gammel.